หุ้นไทยลงต่อ-11.94 จุด
ตลาดหุ้นไทยปิดลบ 11.94 จุดที่ 1,477.59 จุด สวนตลาดภูมิภาค ต่างชาติขายกดดัน-จะหยุดยาวช่วงสงกรานต์
9 เม.ย. 2556

ตลาดหุ้นไทยปิดลบ 11.94 จุดที่ 1,477.59 จุด สวนตลาดภูมิภาค ต่างชาติขายกดดัน-จะหยุดยาวช่วงสงกรานต์
ดัชนีตลาดหลักทรัพย์แห่งประเทศไทย ยังคงอยู่ในทิศทางขาลง แม้ว่า เปิดตลาดในวันที่ 9 เม.ย. จะขึ้นไปอยู่ในแดนบวกได้ โดยขึ้นไปแตะ 1,495.24 จุด แต่ไม่สามารถยืนอยู่ได้ ทรุดลงมาแกว่งในแดนลบตลอดการซื้อขายในภาคเช้า จนกระทั่งปิดที่ 1,477.59 จุด ลดลง 11.94 จุด หรือ 0.80% มูลค่า 18,351.49 ล้านบาท นำโดยหุ้นขนาดใหญ่ในกลุ่มธนาคาร พลังงาน และสื่อสารฯ
นักวิเคราะห์ บริษัทหลักทรัพย์ (บล.) ไอร่า ระบุว่า ดัชนีหุ้นไทยยังมีโอกาสเคลื่อนไหวในแดนลบ ภายใต้ปัจจัยกดดันจากประเด็นในประเทศ โดยเฉพาะ Fund Flow ที่ล่าสุดต่างชาติยังคงขายสุทธิต่อเนื่องอีกเกือบ 4,000 ล้านบาท ขณะที่เข้าสู่ช่วงวันหยุดยาว คาดทำให้แรงซื้ออาจอ่อนตัวลง นอกจากนี้ยังมีประเด็นความกังวลโดยเฉพาะปัจจัยการเมือง ซึ่งยังแนะติดตามประเด็นการแก้ไขรัฐธรรมนูญ รวมถึง ร่าง พรบ.เงินกู้ 2 ล้านล้านบาท ขัดต่อรัฐธรรมนูญหรือไม่ ประเด็นต่างประเทศ บล.ไอร่า แนะจับตา (1) ประเด็นไข้หวัดนกสายพันธุ์ H7N9 ในประเทศจีน (2) สถานการณ์การเมืองในอิตาลี (3) วิกฤตหนี้ในสหภาพยุโรป (4) สถานการณ์การสู้รบในบริเวณคาบสมุทรเกาหลี และ (5) เริ่มเข้าสู่ช่วงประกาศผลการดาเนินงานไตรมาสแรกปี 2556
มูลค่าซื้อขาย 5 อันดับหลักทรัพย์
KBANK ปิดที่ 197.50 บาท -2.50 บาท หรือ -1.25% มูลค่า 720.30 ล้านบาท KTB ปิดที่ 24.10 บาท -0.50 บาท หรือ -2.03% มูลค่า 720.11 ล้านบาท PTT ปิดที่ 313.00 บาท -2.00 บาท หรือ -0.63% มูลค่า 698.07 ล้านบาท BBL  ปิดที่ 221.00 บาท -6.00 บาท หรือ -2.64% มูลค่า 641.59 ล้านบาทIVL ปิดที่ 24.00 บาท +0.80 บาท หรือ +3.45% มูลค่า 596.15 ล้านบาท